Емерих Фогл је играо за фудбалску репрезентацију Румуније између 1924. и 1934. Његова прва утакмица за национални тим био је пораз од Чехословачке, у пријатељској утакмици која се одиграла у августу 1924. У својој трећој утакмици за национални тим, Фогл је именован за капитена екипе. Као и Ласло Рафински, његов саиграч у Јувентусу из Букурешта, постигао је свој први и једини погодак за Румунију у последњем мечу пред први меч на првом светском првенству у фудбалу 1930. године против Грчке. 1930. позван је у румунски тим који је учествовао на првом ФИФА-ином светском купу у Уругвају али председник Астре Романе, компаније, у којој су Фогл и његов саиграч Рафински били канцеларијски радници, забранио је двојици играча да напусте своје радно место На интервенцију Октава Лучидеа, двојица играча су на крају отишла бродом СС Конте Верде са остатком репрезентације у Уругвај. У Уругвају је Фогл играо у обе утакмице за Румунију, против Перуа и домаћина Уругваја. 1934. године изабран је за румунски тим који је учествовао на ФИФА-ином светском купу. Играо је у мечу против Чехословачке, једином мечу који је Румунија одиграла на овом Светском првенству. Овај меч је уједно био и последњи меч Емериха Фогла у националном тиму.